„**ТОПЛОФИКАЦИЯ-**

**ВТ“ АД ВЕЛИКО ТЪРНОВО**

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**ЗА ЦЕНИ НА ЕЛЕКТРИЧЕСКА И ТОПЛИННА ЕНЕРГИЯ ОТ 01.07.2020г.- 30.06.2021г.**

I.УСЛОВНО ПОСТОЯННИ РАЗХОДИ

**1.РАЗХОДИ ЗА АМОРТИЗАЦИИ**

**Отчетените разходи за амортизации на ДА за 2019г. са 135 х.лв**., в т.ч. 96 х.лв. за производство на електрическа и топлинна енергия и 39 х.лв. за пренос на топлинна енергия.

**Прогнозните разходи за амортизации за ценовия период от 01.07.2020г.-30.06.2021г. са 154 х.лв. Завишени са общо с 19 хил. лв., както следва:**

**\*Увеличение на разходите за амортизации за производство на топлинна енергия /**амортизация нареконструкция през 2019г. на Котел ВК 50 за производство на ТЕ/.

\*Р**азходите за амортизация на активи в преноса на топлинна енергия са намалени в сравнение с отчетените за 2019г.поради изхабяване на част от активите.**

**В прогнозните разходи за амортизации не са включени разходите за амортизации на ДА, предстоящи за въвеждане в действие през ценови период 01.07.2019г. - 30.06.2020г. съгласно Указанията за образуване на цените на топлинна и електрическа енергия от комбинирано производство т.31.1., б.“б“. /**

**На консервираните активи не се начисляват амортизации, не се предвижда да се въведат отново в действие през новия ценови период**.

**Прогнозни разходи за амортизации в производството на електрическа и топлинна енергия** **-118х.лв**. в т.ч. за производство на електрическа енергия 90х.лв., за производство на топлинна енергия-28х.лв.

**Прогнозни Разходи за амортизации на ДА в Пренос на топлинна енергия за ценовия период от 01.07.2020г.-30.06.2021г.- 36 х.лв.**

**Други промени в амортизациите не се очакват, не предстои извеждане на активи от употреба през предстоящия ценови период.**

**2. РАЗХОДИ ЗА РЕМОНТИ**

Отчетените разходи за ремонт през 2019 г. общо са 237 хил.лв., в т.ч. Отнесени към производството на електрическа енергия 206 хил.лв. ,към производството на топлинна енергия 14 хил.лв., и към преноса на топлинна енергия 17 х.лв. Прилагаме отчет на ремонтна и инвестиционна програма за 2019 г.

**Прогнозните разходи за ремонт в производството за ценовия период 01.07.2020 г.-30.06.2021 г. са 657 хил .лв.**

За ремонт в производството на електрическа енергия 537 хил.лв., за ремонт в производството на топлинна енергия – 20 хил.лв. и общо за двата продукта 100 хил.лв.

**Прогнозните разходи за ремонт в преноса – 80 хил.лв.**

**Общо разходи за ремонт 737хил.лв.**

* **РАЗХОДИ ОТНЕСЕНИ КЪМ ЕЛЕКТРИЧЕСКАТА ЕНЕРГИЯ**

Условно постоянните разходи, отнесени към електрическата енергия, включват регулярно задължително техническо обслужване, ремонт и поддръжка на газо-бутален двигател Wartsila 16V25SG, според техническата спецификация и инструкциите за експлоатация и поддръжка от производителя – Wartsila. В зависимост от наработените часове на двигателя се извършват различни по обем и стойност технически обслужвания, разделени по интервал на всеки 625, 1 250, 2 500, 5 000, 10 000 и 20 000 часа работа, разходите за 40 000 и 80 000 мото-часа работа (основен ремонт), включващи останалите видове ремонти са отнесени към инвестиции.

2.1. Разходи за запалителни свещи. Разходите за запалителни свещи са определени в размер на 6.7, хил.лв. Съгласно техническата спецификация и работните часове на двигателя е необходима тяхната подмяна всеки месец.

2.2.1. Разходи за моторно масло. Планираният общ разход за моторно масло през регулаторния период от 01.07.2020 до 30.06.2021 г. възлиза на 90 хил.лв. Той е формиран от разхода на масло, съгласно документацията, предоставена от производителя, и предписаната задължителна периодична подмяна на отработеното моторно масло на всеки 2 000 мото-часа, в съответствие с изискванията на производителя за превантивна поддръжка.

2.2.2. Разходи за турбинно масло. Газо-буталния двигател Wartsila 16V25SG работи с принудително пълнене на въздух за горене, което се осъществява посредством два турбокомпресора ABB VTR-254-11 с обороти при номинален товар от 29 000 rpm и температура 510 °С. Съгласно техническата инструкция на производителя ABB е необходимо, турбинното масло да се подменя при плановите технически обслужвания на двигателя. Планираният общ разход на турбинно масло е 20 хил. лв.

2.2.3. Разходи за подмяна на маслото на лагерите на електрическия генератор LSA-56-M6-6P. Съгласно техническата инструкция на производителя Leroy-Somer, планираният разход на маслото е 10 хил. лв.

2.2.4. Разходи за трансформаторно масло, Планираният разход за трансформаторно масло е 10 хил. лв., съгласно техническата инструкция за експлоатация на повишаващ трансформатор ABB 6/20 kV, част от инсталацията за високо ефективно комбинирано производство с газо-бутален двигател Wartsila 16V25SG.

2.3. Разходи за ремонти и рехабилитация

2.3.2. Разходи за рехабилитация на системата за мониторинг и управление WECS 3000 на когенерационната инсталация Wartsila 16V25SG. WECS 3000 представлява интегрирана автономна система за управление на производството на високо ефективна комбинирана електрическа енергия. Предвид изтичащия период на поддръжка на използваната версия на системата за мониторинг и управление (съгласно обявената търговска политика на производителя Wartsila) на двигателя ще бъде извършена пълна ревизия и подмяна на модули, критични за безаварийната работа на двигателя. Предвидените разходи по тази точка са определени на 160 хил.лв., като тези разходи представляват една част от общата необходимост за подмяна на електронните модули на системата WECS 3000.

2.3.3. Разходи за ремонт на електрическите уредби 6 kV, част от инсталацията за високо ефективно комбинирано производство на електрическа енергия, в размер на 10 хил. лв.

2.3.4. Техническо обслужване на турбокомпресорите ABB VTR-254-11. За периода се предвижда задължително техническо обслужване на турбокомпресорите ABB VTR-254-11. Предвидените разходи по тази точка възлизат на 80 хил.лв.

2.3.5. Техническо обслужване на газо-бутален двигател Wartsila 16V25SG. За периода се предвижда задължително техническо обслужване на газо-бутален двигател Wartsila 16V25SG, в т.ч. но и не само; диагностика на двигатиля, подмяна на основни лагери, подмяна на биелни лагери, подмяна на 32 бр. смукателни клапани, подмяна на 32 бр. изпускателни клапани, подмяна на 64 бр. бутални сегменти, подмяна на 2 бр. цилиндрови глави и др. дейности, съгласно техническата инструкция на производителя. Извършването на техническите мероприятия съгласно инструкцията на производителя е задължително, чрез което се гарантира безаварийна работа на инсталацията за високо ефективно комбинирано производство на топлинна и електрическа енергия. Планираните разходи по тази точка са 150 хил. лв.

* **РАЗХОДИ ОТНЕСЕНИ КЪМ ТОПЛИННАТА ЕНЕРГИЯ**

Разходите отнесени, към производството на топлинна енергия са пряко свързани с поддържането в работоспособно състояние на основните производствени мощности за топлинна енергия: водогреен котел Bertsch, парен котел ПКГ-4 и парен котел ПТ-10.

2.4.1 Техническо обслужване на водогреен котел Bertsch. Съгласно ремонтната програма на дружеството се предвижда извършване на следните технически мероприятия: дефектовка на въздуховодите и системата за подаване на въздух за горене, техническо обслужване на два броя въздушни вентилатори, диагностика на горивната уредба съгласно техническата инструкция на производителя RAY Öl- & Gasbrenner GmbH, подмяна на нагревни понърхности част от тръбния сноп, ремонт на рециркулационна помпа. Планираните разходи по тази точка са 10 хил.лв.

2.4.2 Техническо обслужване на парен котел ПКГ-4. Съгласно ремонтната програма на дружеството се планира подмяна на нагревни повърхности и частичен ремонт на утилизатора на димни газове на парен котел ПКГ-4, диагностика на горивната уредба Saacke, диагностика на системата за КИП и А. Планираните разходи по тази точка са 2 хил. лв.

2.4.3 Техническо обслужване на парен котел ПТ-10. Дружеството планира да извърши частичен ремонт на нагревните повърхности на парния котел, ремонт на един брой димен вентилатор, ремонт на два броя мултициклони, ремонт на скарната горивна уребда, реконструкция и ремонт на транспортната лентовата система за подаване на горивото, към котела. Планираните разходи по тази точка са в размер на 8 хил. лв.

* **ОБЩИ РАЗХОДИ ЗА ДВАТА ПРОДУКТА**

Към общите разходи за двата продукта, дружеството планира да извърши:

2.5.1 Разходи за рехабилитация на топлообменните апарати на когенерационната инсталация. С цел поддържане на максимална стойност на общата термична ефективност на когенерациония агрегат, през периода 01.07.2020 – 30.06.2021 е предвидена рехабилитация на топлообменните апарати по хода на мрежова вода, които служат за утилизация на топлинната енергия и осигуряват работата на двигателя. Предвидените дейности са ревизия, дефектовка и рехабилитация/подмяна на нагревни повърхности на:

- Охладител на двигателното масло;

- Охладител на водните ризи;

- Доохладител/утилизатор на димните газове.

Общата стойност на предвидените разходи по тази точка, предвиждащи пълна подмяна на утилизатора на димни газове, възлиза на 80 хил.лв.

2.5.2 Разходи за ремонт на покрива на машинна зала. Състоянието на покрива на сградата на машинна зала е в лошо, през последната година се наблюдава увеличаване на течовете на дъждовна вода в производствените помещения, което е риск от настъпване на авария. Предвидените разходи за ремонт на покрива са 20 хил. лв.

* **РАЗХОДИ ОТНЕСЕНИ КЪМ ПРЕНОСА НА ТОПЛИННА ЕНЕРГИЯ**

Разходите отнесени, към преноса на топлинна енергия са свързани с извършване на рехабилитация и ремонти на значително амортизирани части от трасето на топлопреносната мрежа. Голяма част от топлопреносната мрежа е сериозно амортизирана, което налага извършването на ремонти на много места по мрежата, в това число и осъществяване на цялостни рехабилитации на участъци.

Съгласно ремонтната програма на дружеството се планира: подмяна на 6 броя салникови компенсатори с нови компенсатори от линзов тип, подмяна на 6 броя спирателна/секционираща арматура, рехабилитация на участъци от топлопреносната мрежа и подмяна с нови топлопроводи с дължина 25 м. (по трасе). Планираните разходи по тази точка са 80 хил. лв.

**3. РАЗХОДИ ЗА ЗАПЛАТИ И ВЪЗНАГРАЖДЕНИЯ**

**Предвидените разходи за заплати и възнаграждения** за прогнозирания ценови период от 01.07. 2020г. до 30.06.2021г**. са 549 хил .лв**.

**Завишени са с 29 хил. лв. в сравнение с отчетените 520х.лв. за 2019г.**

\*увеличение на РЗ на работещите в дружеството е базирано на увеличението на МРЗ с 9,2% и данните за средната месечна заплата на наетите лица по трудови правоотношения за 2019 година в отрасъла по данни на НСИ.

*Средносписъчния брой на персонала към 31.12.2019г. е 38 работници и служители и изп.директор.*

**Дружеството изпитва затруднение в набирането на персонал, поради което с повишаване на възнагражденията се цели приближаване до възнаграждения в сектор Производство и разпределение на електрическа и топлинна енергия и на газообразни горива** **.**

**СРЕДНА МЕСЕЧНА ЗАПЛАТА НА НАЕТИТЕ ЛИЦА ПО ТРУДОВО И СЛУЖЕБНО ПРАВООТНОШЕНИЕ ПРЕЗ 2019 ГОДИНa**

(левове)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Месец | I | II | III | IV | V | VI | VII | VIII | IX | X | XI | XII |
| Производство и разпределение на електрическа и топлинна енергия и на газообразни горива | **1702** | **1670** | **1488** | **1652** | **1934** | **1771** | **1679** | **1661** | **1782** | **1736** | **1982** | **2235** |

**\*Увеличение на разходите за Работна заплата със 6 х.лв. поради предстоящо пенсиониране през новия ценови период на един работник – обезщетение по чл.222, ал.3 от КТ**

**4.РАЗХОДИ ЗА СОЦИАЛНИ И ЗДРАВНИ ОСИГУРОВКИ , СОЦИАЛНИ РАЗХОДИ.**

Прогнозираните Разходи за осигуровки са обвързани с разходите за заплати и възнаграждения за ценовия период от 01.07. 2020г. до 30.06.2021г.

Социални разходи не са прогнозирани.

**5. РАЗХОДИ, ПРЯКО СВЪРЗАНИ С РЕГУЛИРАНИТЕ ДЕЙНОСТИ по ЗЕ.**

За ценовия период от 01.07. 2020г. до 30.06.2021г. разходите, пряко свързани с регулираните дейности по ЗЕ са 741 х.лв.

**5.1.Горива за транспорт – 19х. лв.,** завишени с 5 х. лв. в сравнение с отчетените за 2019 г. поради използване на вътрешен транспорт за зареждане на Котел ПТ 10 с дървесен чипс и по-големият разход за горива на автомобилите, обслужващи отдел Пренос на ТЕ- причината са честите аварии на топлопреносната мрежа.

**5.2. Материали за текущо поддържане – 35 х.лв.**

Разходите включват подмяната на резервни части на производственото оборудване и консумативи – масло за когенератора, свещи и др. Завишението е в производството в сравнение с отчетените за 2019г., поради честите аварии на Котел ПТ 10 и нуждата от текущ ремонт .

В дейността „Пренос на ТЕ“ разходите за материали за текущо поддържане са свързани с непрекъснатите аварии по мрежата, която вече е много остаряла и се нуждае от основен ремонт.

**5.3.Въоръжена и противопожарна охрана – 42 х.лв.**

Отчетените разходи за въоръжена и противопожарна охрана са увеличени в сравнение с 2019г., поради промени в договора за денонощна физическа охрана, във връзка с новия размер на МРЗ за страната.

**5.4. Разходи за наем включват:**

1.Наем на „Газов генераторен комплект №7 – 5027/когенератор/ съгласно Договор за наем с „Топлофикация Бургас“ ЕАД .

2.Наем на Телехендер „ MANITU “ /телескопичен манипулатор / съгласно Договор от 01.02.2010г. с „МИНА Станянци“ АД гр.София. Използва се да зарежда биогориво в Котел ПТ 10 и като вътрешнозаводски транспорт.

**5.5. Безплатна храна съгласно нормативен акт – Безплатна храна за работниците по Наредба 11.**

**5.6.Разходи за екология - 20 х.лв, включват:**

Верификация годишни доклади емисии парникови газове, във връзка с участие в Европейска схема на търговия с квоти на емисии парникови газове и такса за депониране на отпадъци от Котел ПТ 10. Таксите за депониране на отпадъци са завишени, съгл. действащата нормативна уредба.

II.ПРИХОДИ ОТ ПРИСЪЕДИНЯВАНЕ И УСЛУГИ.

Не са прогнозирани приходи от присъединяване на нови потребители, защото от няколко години няма такива.

III.ПРОМЕНЛИВИ РАЗХОДИ

***Прогнозната информация по приложения изчислителен модел е разработена с действаща цена на природен газ към момента на подаване на заявлението – 611,27 лв./1000м3 без ДДС и акциз за „Овергаз Север“ АД , който е доставчик на природен газ за „Топлофикация ВТ“ АД.***

***Разходи за вода***

Отчетените разходи за вода в производство за 2019г. са **228 х.лв.**

**За ценовия период 01.07.2020г.-30.06.2021г. разходите за вода в производството са завишени, във връзка с въвеждането на Котел ПТ 10 в действие – за технологични нужди – очистване на димни газове от прах чрез воден скубер и поради повишение цената на водата от 01.01.2020г. на В и К „Йовковци“ ООД В.Търново.**

*„Топлофикация ВТ“ АД ползва питейна вода от В и К“ Йовковци“ ООД за технологични нужди.*

**Разходите за акциз**

Разходите за акциз за 2019г. са 94 х.лв.

През ценовия период 01.07.2020г.- 30.06.2021г.разходите за акциз са 177 х.лв., и са свързани с увеличеното количество природен газ за новия ценови период.

***Обръщаме Ви внимание че „Топлофикация ВТ“ АД не е лицензирана по Закона за енергетиката като производител на електрическа енергия, поради инсталирана електрическа мощност 2,8 Мвт.***

***Поради тази причина Дружеството плаща акциз за изразходваното количество природен газ за произведената електрическа енергия.***

IV.СПРАВКА ЗА СРЕДНО ПРЕТЕГЛЕНА НОРМА НА ВЪЗВРАЩАЕМОСТ НА ПРИВЛЕЧЕНИЯ КАПИТАЛ КЪМ 31.12.2019г.

**№ по Заемодател Остатък към Год.размер Год. лихва**

**Ред и вид кредит 31.12.2019г. Лихвен % лева**

1. ПИБ София – заем за об.ср-ва 500 х.лв. 5,00 % 25 000 лв.
2. ПИБ София – инвестиционен 325 х.лв. 5,00 % 16 260 лв.
3. ДАОС АД – за обор.ср-ва 716 х.лв. 6,00 % 42 960 лв.
4. Еко енергия холдинг ЕООД 680 х.лв. 7,50 % 50 990 лв.
5. Облигационен заем 520 х.лв. 5,50 % 28 600 лв.
6. Про трейд финанс консулт 4 099 х.лв. 7,50 % 307 400 лв.

ЕООД

**ВСИЧКО: 6 840 х.лв. 471 210лв.**

**Средна норма на възвращаемост на привлеченият капитал е = 471 х.лв. : 6 840 х. лв.**

**\*100 = 6.88%**

Поради забавените плащания за топлоенергия от битови, бюджетни, общински абонати „Топлофикация ВТ“ АД се затруднява при плащане на авансовите вноски за природен газ, особено при започване на отоплителния сезон.

**Трябва да се има в предвид и по- високата цена на природния газ, който дружеството купува от „ Овергаз Север“ ЕАД – на 1000куб.м. със 120,23 лв. и обща цена 611,27лв без ДДС.**

**Това налага ползването на кредити за оборотни средства и търсенето на други алтернативни горива за производство на топлинна енергия, с цел намаляване зависимостта на „Топлофикация ВТ“ АД от „ Овергаз Север“ ЕАД.**

V.РЕГУЛАТОРНА БАЗА НА АКТИВИТЕ НА ДРУЖЕСТВОТО

**1.При определяне признатата стойност на активите за базисната година дружеството приема предходната календарна година – 2019г.**

Признатата стойност на активите е отчетната стойност на активите към 31.12.2019г., които се използват и са свързани пряко с дейността по лицензията.

**В признатата стойност на активите към 31.12.2019г. не са включени:**

**а) Активи несвързани с лицензионната дейност /социални дейности/**

Сграда бунгало с. Вонеща вода с отчетна стойност **3 293,38лв.**

Стопански инвентар с отчетна стойност **1 223,00лв.**

**б) Активи отдадени под наем**

ЛОЦ ул.“Васил Левски “ №21с отчетна стойност **13 541,22лв**.

Дърв.работилница ул.“В.Левски“23 с отч. стойност **7 695,02лв.**

**в) Консервирани дълготрайни материални активи с отчетна стойност 495 605,45лв.**

**г)** **Активи** **придобити чрез финансиране с** **отчетна стойност 534 480,15лв.**

Финансирането на ДА е с различен % при отделните активи и е част от отчетната стойност на актива.

**д)** **Лек автомобил с отчетна стойност 28 100,00лв.**

**2.Разпределение на дълготрайните активи между комбинирано и разделно производство.**

Разпределението е извършено в зависимост от дела (%) на участие в производствения процес на двата продукта – електрическа и топлинна енергия.

Всички останали активи, които са свързани пряко с производството на топлинна енергия

извън ИКПЕТЕ /котли, помпи, резервоари и др./ са отнесени към производството на топлинна енергия.

**3.Разпределение на дълготрайните активи при производството между електрическа и топлинна енергия.**

**Отчетната стойност на ДА участващи в производството на електрическа енергия е 48%**

**от отчетната стойност на всички активи участващи в комбинираното производство. База за разпределение е мощността на когенератора – 5,9 Мвт, в т.ч.**

**2,8 Мвт електрическа - 48%**

**3,1 Мвт топлинна - 52%**

**Отчетната стойност на всички останали активи в производството е отнесена към топлинната енергия.**

**4.Разпределението на дълготрайните активи между производството на ЕЕ и ТЕ, и преноса на топлинна енергия** се извършва още с осчетоводяването на активите по отделни сметки в зависимост към коя от двете лицензирани дейности се отнасят.

VI.ОБОРОТЕН КАПИТАЛ

Оборотният капитал е определен като не по-висока стойност от 1/8 от утвърдените годишни оперативни разходи за дейностите, като не са включени разходите за амортизации.

**Изп. Директор:**

**/Емануил Зъбов/**